Veslemøy Narvesen

**Hannah Veslemøy Narvesen** (født 1997) er en norsk trommeslager, multi-instrumentalist og komponist.

Narvesen spiller i flere band – blant dem Mette Rasmussen Trio North, Tore Brunborg trio og Mall Girl – og har gitt ut musikk som soloartist.

Hun begynte å spille fiolin allerede som seksåring, og fikk senere undervisning i både klassisk piano og gitar før hun tidlig i tenårene valgte trommene. Hun er utdannet ved Norges musikkhøgskole i Oslo og Institutt for musikk (NTNU) i Trondheim. 

## Musikalsk karriere

### Mall Girl, 2018–
Mall Girl ble dannet mens medlemmene studerte ved Norges musikkhøgskole, og er omtalt som et av Norges mest spennende unge popband. I tillegg til Narvesen består det av Bethany Forseth-Reichberg (vokal), Iver Armand Tandsether (gitar) og Eskild Myrvoll (bass). 

Debutalbumet *Superstar* (2022) fikk stor oppmerksomhet. Deres andre album, *Pure Love*, ble utgitt på Jansen Records i januar 2023. 

Mall Girl har spilt på store festivaler som Øyafestivalen, Roskilde, Festspillene i Nord-Norge og Kongsberg jazzfestival, og i 2025 turnerte de i USA. Bandet fikk en egen episode i 2024-sesongen av TV-programmet NRK-scenen.

### Kongle Trio, 2019–
I likhet med Mall Girl ble Kongle Trio dannet da medlemmene studerte utøvende jazz sammen ved Norges musikkhøgskole. Bandet består av Øystein Skjelstad Østensen (bass), Liv Andrea Hauge (piano) og Narvesen. Trioen er beskrevet som en naturlig arvtager i neste generasjons norske pianotrioer, etter mønster av trioer som Maria Kannegaard Trio og Moskus. 

Debutalbumet *Live at Molde Jazz* (2023) ble spilt inn under trioens konsert ved Molde Jazzfestival i 2020.

Trioen vant Jazzintro i 2021, noe som ga dem tittelen «Årets unge jazzmusikere 2020» (ett års forskyvning pga. pandemien) og et GRAMO-stipend på 150.000 kroner. 

### Kalle, 2020
Narvesen har deltatt i kvartetten KALLE, ledet av saksofonist og komponist Karl Hjalmar Nyberg (Megalodon Collective) og med Heiða Karine Jóhannesdóttir Mobeck og Martin Miguel Almagro Tonne (Pom Poko). De ga ut albumet *Introducing Kalle* på Jazzland Recordings i 2020.

### Ladybird Orchestra, 2021–2022
Ladybird Orchestra oppsto da vokalist Lisbeth-Anita Grimsø Olsen og pianist Liv Andrea Hauge i 2017 ønsket å teste låtmaterialet sitt på musikerne Karl-Erik Horndalsveen (bass), Runa Husøy (tenorsax), John Rune Jakobsen (altsax) og Veslemøy Narvesen. 

Sekstetten ble våren 2020 valgt ut til å delta i Jazzintro. Debutalbumet *Fly* ble spilt inn i Ocean Sound på Giske og utgitt i 2021. 

I 2022 ble Narvesens plass bak trommene overtatt av August Glännestand.

### Schemes Quartet, 2021–
Schemes er en norsk-dansk kvartett som spiller moderne samtidsjazz, påvirket av amerikansk så vel som nordisk jazztradisjon. Bandet har gjort seg bemerket med sin blanding av intrikate komposisjoner og fullstendig fri improvisasjon. Kvartetten, som ved siden av Narvesen utgjøres av Oliver Skou-Due (piano), Brede Sørum (saksofon) og Bendik Løland Lundsvoll (bass), kom til finalen i Jazzintro 2024.

Kvartetten har blant annet opptrådt på Copenhagen Jazz Festival, Molde Jazzfestival, Mandaljazz og Oslo Jazzfestival.

Debutalbumet *Embrace* ble utgitt på Jazzland Recordings i november 2024.

### Dafnie, 2020–
I Dafnie spiller bandleder Amalie Dahl (altsaksofon) sammen med Oscar Andreas Haug (trompet), Jørgen Bjelkerud (trombone), Nicolas Leirtrø (kontrabass) og Veslemøy Narvesen (trommer og sag). Musikerne begynte å spille sammen høsten 2020 og debuterte som band under Amalie Dahls avgangskonsert på NTNU. I 2021 vant Dafnie «Young Krokus Jazz Competition» på Krokus Jazzfestival i Polen, og debutalbumet *Dafnie* (2022) ble tatt med på listen over årets beste norske album hos Ballade.no.

### Mette Rasmussen Trio North, 2022–
I saksofonist Mette Rasmussens Trio North spiller Ingebrigt Håker Flaten bass, mens trommeslagerrollen har vært delt mellom Olaf Olsen, Chris Corsano og fra 2022 Veslemøy Narvesen. Trioen turnerer regelmessig i Europa med konsertprogrammet *Time Travels Through Us*.

### Tore Brunborg Trio, 2024–
Tore Brunborg (saksofon) med Bárður Reinert Poulsen på kontrabass og Veslemøy Narvesen på trommer er omtalt som «ny fusjon […] der to generasjoners musikalske perspektiver, dybde og historiske kontekst møtes». Trioen har gitt ut albumet *Malm* (2026), med musikk skrevet av Brunborg.

### Solokarriere, 2023–
I oktober 2023 ga Veslemøy Narvesen ut soloalbumet *We Don't Imagine Anymore*, med egenkomponert materiale der hun også står for vokalen. Materialet bygget i hovedsak på bestillingskonserten hun holdt på Oslo Jazzfestival i 2021 etter å ha vunnet talentprisen året i forveien.

Innspillingen ble gjort i Øra Studio i Trondheim, med en grunntrio bestående av Narvesen, pianist Håvard Aufles og bassist Nicolas Leirtrø. I et intervju med *NPS Music* vises det til at selv om innspillingene var basert på forhåndskomponert låtmateriale, tok hver enkelt låt form organisk og impulsivt. Tuva Halse (strykeinstrument), Jakob Leirvik (vokal), Eirik Hegdal (saksofon) og Amund Storløkken Åse (vibrafon) bidro, og det endelige musikalske uttrykket ble sterkt påvirket av tekniker og medprodusent Kyrre Laastad.

På lanseringsturneen deltok musikerne Selma French Bolstad, Nicolas Leirtrø, Håvard Aufles, Oliver Skou-Due, Zakarias Meyer Øverli og Håkon Brunborg Kjenstad, samlet eller i mindre grupperinger. I 2024 ble fire av låtene – «Sink past the sun», «Brave», «Sink» og «Andre rom» – presentert i TV-programmet NRK-scenen. 

I juni 2025 samarbeidet hun med Kringkastingsorkestret (KORK), der hun presenterte orkesterarrangementer av eget materiale. Konserten var støttet av talentutviklingsprogrammet ArtEx, som kurateres av Talent Norge. Hun utformet selv arrangementene, med Erlend Skomsvoll som mentor.

I 2026 kom hennes andre soloalbum, *Letting All Light Through*, til svært positiv kritikermottagelse. Albumet er spilt inn i studioet til Håkon Brunborg Kjenstad (medprodusent, gitar), med Nicolas Leirtrø (bass, barytongitar), Sondre Moshagen (synth), Ingrid Margitte Narvesen (vokal), Bethany Forseth Reichberg (vokal), Ketija Ringa Karahona (fløyte), Sigrid Angelsen (cello) og Oda Holt Günther (fiolin). Veslemøy Narvesen selv har hovedvokalen, og spiller piano og keyboard i tillegg til trommer.

## Priser og utmerkelser

* I 2017 vant hun Toneprisen, en konkurranse for unge musikere med tilknytning til Hedmark og Oppland.
* Narvesen ble kåret til «Årets Usbl Jazztalent» på Oslo Jazzfestival i 2020. 
* Kongle Trio vant finalen i Jazzintro i 2021, med GRAMO-stipend og tittelen «Årets unge jazzmusikere 2020».
* Dafnie vant polske Krokus Jazzfestivals «Young Krokus Jazz Competition» i 2021.
* I 2021 fikk Veslemøy Narvesen Sparebanken Sørs Musikkpris, delt ut av Musikkontoret Sørf.

## Diskografi

### Solo
* 2026: *Letting All Light Through* (Jazzland Recordings)
*2023: *We Don't Imagine Anymore* (Jazzland Recordings)

### Med Schemes

* 2024: *Embrace* (Jazzland Recordings)

### Med Mall Girl

* 2024: *Pure Love* (Jansen Records)
* 2022: *Superstar* (Jansen Records)

### Med Kongle Trio

* 2023: *Live at Moldejazz* (Øra Fonogram)

### Med Benjamin Gisli Trio

* 2023: *Line Of Thought* (Fjordgata Records)

### Med Dafnie

* 2024: *Står Op Med Solen* (Aguirre Records, Sonic Transmissions Records)
* 2023: *We Don't Want Your Stupid War* – singel (Sonic Transmission Records)
* 2022: *Dafnie* (Sonic Transmission Records)
* 2021: *Røda Linjen* – singel

### Med Ladybird Orchestra

* 2021: *Fly* (Jazzland Recordings)

### Medvirker på

* 2024: Sigurd Hole Ensemble – *Extinction Sounds* (Elvesang)
* 2023: Malin Pettersen – *Trouble Finding Words* (Die With Your Boots On Records)
* 2023: Frode Haltli Avant Folk – *Triptyk* (Jazzland Recordings)
* 2023: Mathias Angelhus – *After The Rain* (Øra Fonogram)
* 2022: Moddi – *Bråtebrann* – dbl-album (Propeller Recordings)
* 2022: Anja Lauvdals Cosmic River
* 2022: Mona Krogstad – *Virgo Sun* (Øra Fonogram)
* 2022: Christian Skår Winther – *Urfuglen* (Fysisk Format)
* 2021: Ingebrigt Håker Flaten – *(Exit) Knarr* (Odin Records)
* 2021: Kanaan – *Live in Oslo* (Hærverk Industrier)
* 2019: Malin Pettersen – *Who I Am* – singel (Die With Your Boots On Records)

## Referanser


## Eksterne lenker
* 
*